شیر و خارشید

شیر و خورشید نشونی هسته که پیش از انقلاب، ایران ملّی نماد بی‌یه. این نشون میون رودون، ایران، عرب، تورک، یهودی و مغول ِقدیمی باورون و سنتون پشو بزه فرهنگ جا بوجود بموئه. شیر و خارشید اوائل اساره‌شناسون دَس بوجود بمو و اسد فلکی صورت ره منطقةالبروج دله سِراق دائه.

تورک سلسله‌ئون حکومت دله (حدود قرن ششم هجری به بعد) شیر و خارشید ره اساره‌بینی جه هنر دله بیاردنه. روم ِسلجوقیون زمونه، سکه‌ئونی شیر و خارشید شکل جه ضرب بیّه  و بعدأ این نشون قرن نهم هجری/پونزده میلادی جه این شکل ره کمابیش پرچم‌ها سر دوتنه.

صفویون گادِر ایران دله این نشون ره اتی شیعی معنی هدانه ولی همین گادِر هند دله گورکانیون هم این شکل جه شه پرچم سر استفاده کاردنه که اسلامی معنی دائه. آغاز محمد خان قاجار په شیعی تعبیر کمرنگ بَیی‌یه. این دورون هسته که این نشون به ایران قبل از اسلام نسبت هدائه‌وانه. این نشون انقلاب ۱۳۵۷ په حذف بیّه و اتی اسلامی علامت ره بی‌یشتنه پرچم وسط.

رج:ایران تاریخ